Saulėlydis (knyga)
Saulėlydis (angl. Twilight) – Stephenie Meyer romantinis romanas paaugliams apie vampyrus. Knyga išleista 2005 m. spalio 5 d. Tai pirmoji „Saulėlydžio“ sagos dalis, kurioje pasakojama apie pagrindinę knygos veikėją – septyniolikmetę Izabelą „Belą“ Svan (angl. Isabella „Bella“ Swan), kuri atsikraustė iš Fynikso (Arizona) į Forksą ir įsimylėjo vampyrą Edvardą Kaleną (angl. Edward Cullen) bei patyrė daug kraują stingdančių nuotykių. Kitos šios serijos knygos: „Jaunatis“ (angl. New Moon), „Užtemimas“ (angl. Eclipse), „Brėkštanti aušra“ (angl. Breaking Dawn) ir nebaigta rašyti „Vidurnakčio saulė“ (angl. Midnight Sun). Pirmos dvi 2008 m. išleistos ir Lietuvoje. Taip pat pagal šią knygą buvo sukurtas ir filmas, kurio pasaulinė premjera buvo 2008 m. lapkričio 17 d., Lietuvoje – 2008 m. gruodžio 5 d.